Ալբերտ Սաֆարյան

Ալբերտ Անուշավանի Սաֆարյան (), հայ դերասան, ՀՀ վաստակավոր արտիստ (2013):

 Կենսագրություն 
Ալբերտ Անուշավանի Սաֆարյանը ծնվել է 1963 թ. օգոստոսի 1-ին Թբիլիսիում։ 1984-1988 թվականներին սովորել է Թբիլիսիի թատերական ինստիտուտում։ 1986-ից համատեղ աշխատել է Թբիլիսիի Պետրոս Ադամյանի անվան հայկական պետական թատրոնում։ Խաղացած ներկայացումներ են՝ «Խաթաբալա», «Չարլեի մորաքույրը», «Պատուհանից դուրս գարուն է»։ Վերջին ներկայացման համար արժանացել է «Լավագույն դերասան» մրցանակի։ 1991 թվականին «Կանչեցին» ներկայացման համար արժանացել է Վ. Աճեմյանի անվան մրցանակի։ 1996 թ. տեղափոխվել է Երևան և մինչ օրս աշխատում է Երևանի Գաբրիել Սունդուկյանի անվան ակադեմիական թատրոնում։ Խաղացած ներկայացումներն են՝ «Հին աստվածներ», «Էզոպոս», «Դատարանն է գալիս», «Ռուզան», «Տրամվայ ցանկություն», «Ջոն արքա»։ Նկարահանվել է «Բանտապետ», «Աշնանային ծիրան», «Գարեգին Նժդեհ», «Ինքնանկար», «Ռոզալի» ֆիլմերում, ինչպես նաև՝ «Վերվարածներն ընտանիքում», «Որոգայթ», «Դիմակահանդես», «Դժվար ապրուստ», «Եզրագծից այն կողմ», «Հարազատ թշնամի», «Առաջնորդները», «Ծով աչքերի պատճառով», «Օպերացիա հովաշեն» հեռուստասերիալներում։ 2013 թ. արժանացել է ՀՀ վաստակավոր արտիստի կոչմանը։

 Ծանոթագրություններ 

 Արտաքին հղումներ 
 Ալբերտ Սաֆարյանի էջը ՅուԹյուբում

Կատեգորիա:Թբիլիսի քաղաքում ծնվածներ
Կատեգորիա:Հայ դերասաններ